Íslandsmeistararnir völtuðu yfir Fjölnismenn 24. nóvember 2019 19:55 Stoðsending Hergeir Grímsson gaf 7 stoðsendingar í kvöld og skoraði 10 mörk úr 13 skottilraunum . sunnlenska.is / Guðmundur Karl Íslandsmeistarar Selfoss unnu öruggan sigur á Fjölni í 11. umferð Íslandsmóts karla í handbolta . Selfoss hefur 15 stig í 3. sæti deildarinnar nú þegar mótið er hálfnað . Jafnt var á öllum tölum í upphafi leiks , upp í 5 - 5 þegar 10 mínútur voru liðnar . Selfyssingar náðu þá þriggja marka forskoti , og munurinn var orðinn sex mörk í leikhléi , 12 - 18 , en Selfoss skoraði síðustu tvö mörkin í fyrri hálfleik . Selfoss náði sjö marka forskoti í upphafi seinni hálfleiks og Fjölnismenn náðu aldrei að ógna Íslandsmeisturunum . Munurinn varð aldrei minni en fimm mörk , 20 - 25 , um miðjan seinni hálfleikinn en í kjölfarið átti Selfoss frábæran kafla og munurinn fór í ellefu mörk , 24 - 35 . Fjölnir skoraði hins vegar tvö síðustu mörkin í leiknum og lokatölur urðu 26 - 35 . Hergeir Grímsson átti stórleik fyrir Selfoss en hann var markahæstur með 10/3 mörk og sendi 7 stoðsendingar og var öflugur í vörninni með 5 brotin fríköst , eins og Tryggvi Þórisson . Guðni Ingvarsson og Haukur Þrastarson skoruðu báðir 5 mörk og Haukur sendi 7 stoðsendingar að auki , Atli Ævar Ingólfsson 4 , Magnús Öder Einarsson og Alexander Egan skoruðu 3 mörk , Daníel Karl Gunnarsson og Reynir Freyr Sveinsson 2 og Guðjón Baldur Ómarsson 1 . Einar Baldvin Baldvinsson varði 6/1 skot í marki Selfoss og var með 33% markvörslu og Sölvi Ólafsson varði 5 skot og var með 26% markvörslu .